CELEX: 32016D0159
Language: bg
Date: 2016-02-04 00:00:00
Title: Решение за изпълнение (ЕС) 2016/159 на Комисията от 4 февруари 2016 година за определяне на процедурите за подаване на заявления за безвъзмездни средства и искания за плащане, както и на свързаната с тях информация, по отношение на спешните мерки срещу вредителите по растенията, посочени в Регламент (ЕС) № 652/2014 на Европейския парламент и на Съвета (нотифицирано под номер С(2016) 524)

6.2.2016   
            
            
               BG
            
            
               Официален вестник на Европейския съюз
            
            
               L 31/51
            
         РЕШЕНИЕ ЗА ИЗПЪЛНЕНИЕ (ЕС) 2016/159 НА КОМИСИЯТА
   от 4 февруари 2016 година
   за определяне на процедурите за подаване на заявления за безвъзмездни средства и искания за плащане, както и на свързаната с тях информация, по отношение на спешните мерки срещу вредителите по растенията, посочени в Регламент (ЕС) № 652/2014 на Европейския парламент и на Съвета
   
      
         (нотифицирано под номер С(2016) 524)
      
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) № 178/2002, (ЕО) № 882/2004 и (ЕО) № 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) № 1107/2009 на Европейския парламент и на Съвета и за отмяна на решения 66/399/ЕИО, 76/894/ЕИО и 2009/470/ЕО на Съвета (1), и по-специално член 36, параграф 5 от него,
   като има предвид, че:
   
               (1)
            
            
               В съответствие с член 16, параграф 1 от Регламент (ЕС) № 652/2014 на държавите членки може да бъдат отпускани безвъзмездни средства по отношение на спешните мерки, прилагани вследствие на потвърждение на наличието на един от вредителите, изброени в член 17 на посочения регламент.
            
         
               (2)
            
            
               Официалните уведомления за огнища на вредители се изпращат от държавите членки до Комисията в съответствие с членове 1 и 2 от Решение за изпълнение 2014/917/ЕС на Комисията (2). Предоставената в официалното уведомление информация е предварителната информация, отнасяща се до огнището на вредител.
            
         
               (3)
            
            
               С цел да се осигури добро финансово управление и да се разполага с бърза информация относно прилаганите от държавите членки мерки за управление на вредителите, е целесъобразно да се определят датите, до които държавите членки трябва да представят своите заявления за безвъзмездни средства и искания за плащане, както и да се уточни информацията, която трябва да бъде предоставена. По-специално, следва да се предоставят първите и актуализираните прогнози за разходите на държавите членки.
            
         
               (4)
            
            
               Необходимо е да се определи курсът, който да бъде прилаган, когато се преобразуват финансовите оценки и исканията за плащане, представени от държавите членки, чиято национална парична единица е различна от еврото.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Предварителна информация за прогнозните разходи
   С цел да се предостави финансово участие на Съюза държавите членки предоставят, в срок от 2 месеца след официалното потвърждение за наличието на вредител, посочен в член 17 от Регламент (ЕС) № 652/2014, предварителна информация относно огнището на вредителя. Уведомленията до Комисията, както е описано в членове 1 и 2 от Решение за изпълнение № 2014/917/ЕС, се считат за такава предварителна информация.
   Не по-късно от шест месеца след официалното потвърждение на наличието на вредителя държавите членки представят на Комисията заявление за безвъзмездни средства в съответствие с член 16, параграф 1 от Регламент (ЕС) № 652/2014 чрез електронен файл в съответствие с образеца, посочен в приложение I към настоящото решение:
   Заявлението съдържа следната информация:
   
               а)
            
            
               прогнозните оперативни разходи, както са посочени в член 18, параграф 1, буква а) на Регламент (ЕС) № 652/2014;
            
         
               б)
            
            
               прогнозните разходи по договори за услуги, сключени с трети страни, както са посочени в член 18, параграф 1, буква б) от Регламент (ЕС) № 652/2014;
            
         
               в)
            
            
               прогнозните разходи за обезщетяване на собствениците и операторите, както са посочени в член 18, параграф 1, буква в) от Регламент (ЕС) № 652/2014;
            
         
               г)
            
            
               когато е приложимо, другите прогнозни разходи, които са от съществено значение за ликвидирането на вредителя, както са посочени в член 18, параграф 1, буква д) от Регламент (ЕС) № 652/2014, като се приложи подходяща обосновка.
            
         На всеки три месеца след подаване на информацията, посочена във втория параграф, държавите членки представят актуализирана информация за разходите, посочени в същия параграф.
   Заявленията за безвъзмездни средства за прогнозните разходи, които са от съществено значение за ликвидирането и/или ограничаването на вредител, за които такова заявление е било вече изпратено през предходните календарни години, следва да съдържат актуализираната версия на приложение I към настоящото решение.
   Член 2
   Искания за плащане
   В срок от шест месеца от крайната дата, определена в годишното решение за финансиране, или от потвърждението за приключването на ликвидирането и/или ограничаването на вредителя, в зависимост от това коя дата е по-ранна, държавите членки представят на Комисията:
   
               а)
            
            
               искането за плащане на направените допустими разходи, като се използва електронен файл в съответствие с образеца, установен в приложение II към настоящото решение;
            
         
               б)
            
            
               технически доклад в съответствие с приложение III към настоящото решение.
            
         Член 3
   Обменен курс
   Когато сумите на прогнозните или на направените разходи на дадена държава членка са в парична единица, различна от евро, съответната държава членка ги преобразува в евро чрез прилагане на последния обменен курс, определен от Европейската централна банка преди първия ден на месеца, през който заявлението за безвъзмездни средства е представено от държавата членка.
   Член 4
   Приложимост
   Настоящото решение се прилага по отношение на огнища на вредители, за които Комисията е уведомена към 1 януари 2016 г.
   Член 5
   Адресати
   Адресати на настоящото решение са държавите членки.
   
      Съставено в Брюксел на 4 февруари 2016 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 189, 27.6.2014 г., стр. 1.
   
      (2)  Решение за изпълнение 2014/917/ЕС на Комисията от 15 декември 2014 г. за определяне на подробни правила за прилагането на Директива 2000/29/ЕО на Съвета по отношение на уведомлението за наличието на вредители, както и по отношение на мерките, които държавите членки са предприели или възнамеряват да предприемат (ОВ L 360, 17.12.2014 г., стр. 59).
   
      ПРИЛОЖЕНИЕ I
      А.   ЛИКВИДИРАНЕ
      
         
      
         
      Б.   ОГРАНИЧАВАНЕ НА РАЗПРОСТРАНЕНИЕТО
      
         
      
         
      В.   ДРУГИ МЕРКИ
      
         
      
         
   
   
      ПРИЛОЖЕНИЕ II
      А.   ЛИКВИДИРАНЕ
      
         
      
         
      
         
      Б.   ОГРАНИЧАВАНЕ НА РАЗПРОСТРАНЕНИЕТО
      
         
      
         
      
         
      В.   ДРУГИ МЕРКИ
      
         
      
         
      
         
   
   
      ПРИЛОЖЕНИЕ III
      Техническият доклад трябва да съдържа следното:
      
                  1.
               
               
                  Началната и крайната дата на изпълнението на мерките.
               
            
                  2.
               
               
                  Описание на изпълнените технически мерки — с основните цифри.
               
            
                  3.
               
               
                  Епидемиологични карти (карти на демаркационната зона, огнище, район и др.).
               
            
                  4.
               
               
                  Подробна информация за приключването на ликвидиране, ограничаване или на други мерки, след прилагането на съответните мерки.
               
            
                  5.
               
               
                  Резултатите от епидемиологичните проучвания.
               
            
                  6.
               
               
                  Други документи, които са от значение.